open-index/open-wikipedia-markdown huggingface dataset:
Lagtingsvalget på Færøyene 1984

**Lagtingsvalget på Færøyene 1984** var et riksvalg på Færøyene, hvor man valgte medlemmer av Lagtinget for perioden 1984–1988. Valget fant sted 8. november 1984, etter at statsminister  Pauli Ellefsen utskrev lagtingsvalg til den siste mulige dato, nøyaktig fire år etter lagtingsvalget 1980.

Valgresultatet innebar at den borgerlige Pauli Ellefsens regjering (Sambandsflokkurin, Fólkaflokkurin og Sjálvstýrisflokkurin) måtte gå av til fordel for sentrum-venstrekoalisjonen Atli Dams fjerde regjering (Javnaðarflokkurin, Tjóðveldisflokkurin, Sjálvstýrisflokkurin og Kristiligi Fólkaflokkurin). Regjeringsskiftet skjedde den 10. januar 1985. Sambandsflokkurin og Fólkaflokkurin gikk dermed ut i opposisjon.

## Partier og lister
Partiene Javnaðarflokkurin, Tjóðveldisflokkurin, Fólkaflokkurin, Sambandsflokkurin, Sjálvstýrisflokkurin og Kristiligi Fólkaflokkurin stilte liste i alle seks valgkretser. Alle partiene var representert på Lagtinget i perioden 1980–1984, og alle fikk også representasjon i perioden 1984–1988.

## Resultat nasjonalt
### Stemmetall og mandater ved lagtingsvalget 1984 (landsbasis)
Endringer i forhold til lagtingsvalget 1980.

### Mandatfordeling

## Valgkampen
Lagtingsvalget 1980 hadde vært et temmelig ideologisk valg mellom høyre og venstre, der venstresiden tapte etter at partiene fra Atli Dams tredje regjering hadde kommet til uenighet. Pauli Ellefsens regjering var derfor den første rene, borgerlige regjeringen siden 1959. Blant regjeringens storsaker var å starte SEVs vannkraftutbygging ved Eiði, noe som også ble gjennomført. Fra 1983 var Færøyene inne i en høykonjunktur, med omfattende skattelettelser til privatpersoner og næringsliv fra regjeringen, men også kraftig importvekst og enorme investeringer innenfor både hav- og kystfiskeri og oppdrettsnæring. Hovedkritikken mot Pauli Ellefsens regjering var tredoblingen av Færøyenes utenlandsgjeld i den perioden den styrte.

## Litteratur
* *Veljarakanningar: samfelagsspurningar og veljarin*. Føroya Skúlabókagrunnur, 1986. ISBN 99918-0-799-3. (Les)

## Eksterne lenker
* Hagstova Føroya
Fylkesvei 3442

**Fylkesvei 3442** går mellom Akland i Risør og Songe i Tvedestrand.

Frem til 2019 hadde veien betegnelsen fylkesvei 3 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Dobbeltvedtaket

**Dobbeltvedtaket** eller **dobbeltbeslutningen** var det vedtaket som ble fattet på NATOs medlemsmøte i Brussel den 12. desember 1979 som et motsvar til utplasseringen av sovjetiske RT-21M-raketter (Nato-betegnelse SS-20) i Øst-Europa fra 1976. NATO foreslo overfor Warszawapakten at det skulle innføres en begrensning på mellomdistanseraketter. Dersom ikke Sovjet og Warszawa-pakten gikk med på dette og trakk sine SS-20 raketter tilbake, ville USA og NATO utplassere tilsvarende raketter i Vest-Europa, Pershing II ballistiske mellomdistanseraketter og Tomahawk kryssermissiler.

Ved INF-avtalen som USA og Sovjetunionen inngikk i 1987, ble det blant annet enighet om å eliminere den klassen missiler som SS-20, Pershing II og Tomahawk tilhørte.

## Referanser


## Eksterne lenker
* NATOs vedtak fra 1979, NATOs nettsider (engelsk)
* Artikkel i ''Verdens Gang'' fra 1999 om dobbeltvedtaket
Liste over ordførere i Gausdal

**Liste over ordførere i [[Gausdal]]** kommune i Innlandet. Listene for Østre og Vestre Gausdal går fra 1945 til kommunene ble slått sammen til den nåværende Gausdal kommune i 1962.

## Østre Gausdal

Erik Enge var ordfører 1888–91 og 1896–1901, Sjur Fedje 1902–07.

## Vestre Gausdal

## Gausdal

## Kilder
*Kommunenes Sentralforbund (KS)
Utgard

:*For tettstedet i Hvaler kommune i Østfold, se  [[Utgård]].*

**Utgard** (norrønt *Útgarðar*) var i norrøn mytologi det stedet hvor jotnene holdt til. Tidvis ble Utgard framstilt som en borg som lå i Jotunheim, men det er også vanlig å oppfatte det som en verden utenfor Midgard. Den norrøne verden i tidlig middelalder hadde en vag forestilling om jotunheimene som lå et sted hinsides folk. Navnet Jotunheimen som et spesifikt område i den norske fjellheimen er av nyere opprinnelse og kan føres tilbake til 1860-årene og Aasmund Olavsson Vinje, og i en tidligere form også til *Jotunfjeldene* som ble brukt av Christian Peder Bianco Boeck og Baltazar Mathias Keilhau på området i 1820.

I en versjon av mytologien er Utgard antatt å være den siste av tre verdener som er forbundet til Yggdrasil. De andre to var Åsgard (gudenes bolig) og Midgard (menneskenes bolig). Om Åsgard ligger innerst, ligger Midgard utenfor Åsgard, og ytterst ligger fjell og ødemark, vann og sjøer og til sist ishavet hvor det rår kulde og mørke – og her ligger Utgard. Dette området er farlig for æsene (gudene) og her bor mektige og rike krefter; jotner, gygrer, riser og andre arter som ble til i urtiden og som truer orden i kosmos. Jotnene er farlige for æsene, skjønt de er ikke onde i seg selv, men er farlige ved at når de går utover sine grenser truer de maktbalansen. Å reise til Utgard var like farlig for æsene som det var for jotnene å reise til Åsgard.

I *[[Gylfaginning]]* gjenfortalte Snorre Sturlason om et av eventyrene til Tor og Loke da de besøkte Utgards-Loke i borgen Utgard. Tidvis rådet det øyensynlig fred mellom de ulike kreftene og da kunne jotner og æser samles til drikkelag.

## Referanser


## Eksterne lenker
* Danielsen, Therese (2004): ''Glimt av et fortidig kystlandskap'' — En landskapsarkeologisk analyse av jernaldergårdsanlegget på Tussøya i Troms (PDF), Masteroppgave i arkeologi
Treschow-Fritzøe

**Treschow-Fritzøe AS** (stiftet 16. januar 1986 *av [[Mille-Marie Treschow]]*) er et norsk privateid konsern som eier og drifter selskaper innen skogsdrift og naturressurser, eiendomsforvaltning og -utvikling, steinindustri, byggevarehandel og -distribusjon, samt programvareutvikling.

Konsernet er blant de eldste og mest tradisjonsrike norske bedrifter med røtter tilbake til 1835, og har blitt utviklet gjennom syv generasjoner av familien Treschow:
# Frederik Wilhelm Treschow (1786–1869)
# Michael Treschow (1814–1901)
# Fritz Treschow (1841–1903)
# Fritz Michael Treschow (1879–1971)
# Gerhard Aage Treschow (1923–2001)
# Mille-Marie Treschow (1954–2018)
# Michael Stang Treschow (1987–)

## Selskaper
* Fritzøe Eiendom &ndash; omformer gamle industrieiendommer til ny virksomhet.
* Fritzøe Skoger &ndash; forvalter en av Norges største skogeiendommer.
* Fritzøe Engros &ndash; driver import og distribusjon av trebaserte produkter, rettet mot det norske industrimarkedet.
* CEOS &ndash; driver import og distribusjon av trebaserte produkter, rettet mot det svenske industrimarkedet.
* Lundhs &ndash; driver eksport av ulike typer larvikitt.
* Ljungberg Fritzøe &ndash; leverer logistikkløsninger, rettet mot den svenske byggematerialehandelen.
* CONCENT &ndash; leverer programvare for inkassobransjen i Norden.
* AUTOXO &ndash; importerer og selger nyere sportsbiler og premium-SUV.

## Eksterne lenker
*
Adopsjonsforum

**Adopsjonsforum** er en norsk humanitær forening for utenlandsadopsjon, stiftet i 1970 under navnet **Adopsjonsopplysning**. 

Foreningen startet etter kort tid med adopsjonsformidling med statlig bevilling. Ved utgangen av 2021 hadde  barn fra 28 land fått ny familie i Norge gjennom foreningens arbeid.

Adopsjonsforum driver også bistandsarbeid i en rekke av sine samarbeidsland gjennom avdelingen Bistand for Barn.

Daglig leder siden desember 2023 er Sidsel Elie Aas.  

## Adopsjonsland
Antall samarbeidsland varierer over tid avhengig av godkjenninger fra Barne-, ungdoms- og familiedirektoratet (Bufdir), og sentrale myndigheter i samarbeidslandene. De fleste samarbeidslandene har sluttet seg til Haag-konvensjonen om beskyttelse av barn og samarbeid ved internasjonale adopsjoner fra 1993.

Adopsjonsforum formidler per april 2024 adopsjoner fra landene Colombia, Filippinene, Madagaskar og Peru. Tidligere samarbeidsland er Argentina, Bangladesh, Bolivia, Brasil, Chile, Costa Rica, Ecuador, Etiopia, Guatemala, India, Indonesia, Iran, Kina, Latvia, Liberia, Mali, Mexico, Nepal, Paraguay, Polen, Russland, Sri Lanka, Uruguay og Vietnam. Av ulike grunner er samarbeidet med disse landene enten suspendert eller permanent avsluttet.

## Referanser


## Se også

* Verdens Barn
* InorAdopt

## Eksterne lenker
* 
*
Snøplog

En **snøplog** er et snøryddingsredskap. Det kan frontmonteres på en rekke kjøretøyer inkl. lastebil, traktor og lokomotiv eller trekkes av hest.

Snøploger har en eller to vinger. Envingede snøploger, også kalt skråploger eller diagonalploger, er lavest i enden nærmest midten av veien (venstre plogside i Norge) og høyest i enden nærmest veikanten. Tovingede snøploger, også kalt spissploger, er normalt lavest på midten og høyest på hver side. Vingen(e) er skråstilt i forhold til kjøretøy og kjøreretning og laveste punkt er fremskutt. Snøen kastes langt ut av veibanen når kjørehastigheten er tilstrekkelig høy.

Snøplogen virker best ved relativt høy hastighet. Den er nært beslektet med snøskjæret, men er bedre egnet ved høye hastigheter som er typisk for rydding av veier og når man har behov for å kaste snøen langt ut av veien. Snøskjæret er bedre egnet når man har behov for å skyve snøen.

## Eksempler

Fil:Sneeuwschuiver.jpg|Lastebil med envinget snøplog nær Toronto i Canada
Fil:NSB_El_13_2142.JPG|Frontmontert tovinget jernbanesnøplog: NSB El 13.2142 i lokomotivstallen på Hamar
Fil:Schneepflug_Meiningen_01092007.JPG|Frontmontert tovinget jernbanesnøplog: Bauart "Meiningen" i Dampflokwerk Meiningen, Tyskland
Fil:Bangor_and_Aroostook_Railroad_snowplow.JPG|Frontmontert tovinget jernbanesnøplog fra Bangor and Aroostook Railroad i Aroostook County i Maine i USA
Fil:Russian_narrow_gauge_snowplow.jpg|Tovinget russisk smalsporet jernbanesnøplog
Fil:Schneepflug pferdzug.jpg|Gammel tovinget hestetrukken tresnøplog fotografert ved Rosstag Burggen i Øvre Bayern


## Se også
* Snørydding
* Snøskjær
* Snøfreser

## Eksterne lenker
* 
* Bilder av snørydding i Oslo 1910-1960-tallet
Allelopati

**Allelopati** er noen planters evne til å skille ut organiske forbindelser med en hemmende virkning på planter i nærheten. Stoffene kan være plantenes sekundære metabolitter og frigis direkte til miljøet, eller de kan være nedbrytningsprodukter som slippes ut indirekte ved mikrobers nedbrytning av plantemateriale.

At visse planter kan virke hemmende på planter i nærheten har vært kjent i mange århundrer. Den greske botanikeren Theofrastos, som levde på 300-tallet f.v.t., rapporterte om virkningen kikerter hadde på andre planter. Senere rapporterte Plinius om den hemmende virkningen valnøttrær hadde på nærtstående avlinger.

Kveke, krekling og einstape er eksempler på planter i norsk natur som skiller ut allelopatiske stoffer. Allelopatisk virkning på andre planter bidrar til at visse planter blir innvaderende arter. Kjempebjørnekjeks og tromsøpalme er eksempler på slike arter i Norge.

## Referanser
Ragnarok (utgivelser i 1937)

''Ragnarok'' var et nasjonalsosialistisk månedstidsskrift som kom ut i perioden 1934&ndash;1945. Ragnarok fikk tidlig et opplag på rundt 3&nbsp;000.

## 2. hefte
* F.W. Borgman: Geopolitiske utviklingslinjer i Nordøsteuropa (Uralerne). 
* Verner von Heidenstam: Slå fönstret up.

## 3. hefte
* Hans S. Jacobsen: Vidkun Quisling og N.S. 
* Walter Fürst: Årsakene til og følgene av N.S.' sammenbrudd
* Imerslund og rensligheten i norsk presse
* Stein Barth-Heyerdahl: Fred.
* Tor Strand: Frivillig norsk arbeidstjeneste. 
* Hirschel-Haag: Barna tegner. Om mystikken i kunsten. 
* Ingrid Skancke: Lyskraften.
* Hellmut Bauer: Næringslivet og ungdommen. 
* Karl Ipser: Musikkens fødsel.

## 5. hefte
* Kjartan Kamban: Kampen omkring rasehygienen. Den nye stat på biologisk grunn. Begavelsens arvegang i nordiske slekter. 
* Sten Barth-Heyerdahl: Hemn. 
* Moeller van den Bruch: Det reaksjonære menneske.
* Yngvar Strand: Ørnulf Tigerstedt.
* Tor Strand: Anders Sandvik og Maihaugen. 
* Brunstad Jacobsen: Den nye Tyskland vil ha fred.

## 7. hefte
* Per Imerslund: Militære, borgerlige og fascister i det nasjonale Spania. 
* Per Imerslund: Franco fører krig, ikke borgerkrig. Francos krigere og de rødes agitatorer. 
* Per Imerslund: De internasjonale brigadene. 
* Per Imerslund: Betraktninger omkring Spaniakrigens vesen. 
* Julian Hernadez: Spansk Marokko og dets menn. 
* José Berruezo: Når det siste skuddet er falt – hvad så?

## 8. hefte
* H. Devold: Det er umulig! Betraktninger omkring den tyske kirkekamp. 
* Chr. Benneche: Nordens moral og religion. 
* J.L. Garvin: England famler i mørket. 
* Retten, Lagretten og boikottdomstolen: 
** I. Efterbetraktninger over Wiesenersaken av o.,r.sakfører Otto Sverdrup Engelschiøn. 
** II. Fra Albert Wiesenersakens persongalleri av Hans S. Jacobsen.

## 9–10. hefte
* Lars Hansen: Norge i våre hjerter. 
* Stein Barth-Heyerdahl: Odin. 
* Albert Wiesener: Almengyldig og nasjonal religion. 
* Alf Amble: Seeren. 
* Moeller van den Bruck: Den materialistiske historieopfatning. 
* Walter Fürst: Norrøn ånd i A.T. 
* (Stabssjef Lutze): Hver er religiøs? 
* Jacob Røken Ødegård: Ved ærestemplet. 
* Johannes Jacobsen Brunstad: Bolsjevismen, verdenfiende nr. 1

*NB! Ragnarok trykket artikler og dikt uten å alltid innhente forfatterens tillatelse. Personene som er gjengitt i innholdsfortegnelsen trenger derfor ikke å ha noen tilknytning til et nasjonalistisk miljø.*

## Kilder
* Antikvariat.net
Tømmersaks

**Tømmersaks** er et redskap for løfting av tømmerstokker med to klør som låser seg om stokken når man løfter i håndtaket og blir brukt til løfting og lunning av tømmer i skogbruket og vedproduksjon.

Før 1920-tallet var det tømmerøks som ble brukt, men i midten av 1920-årene hadde Treschow-Fritzøe en konkurranse om hvem som kunne lage den beste og mest brukervennlige tømmersaksen.

Nell Gravlie (1897&ndash;1980) fra Sand i Nord-Odal leverte sin saks, som han hadde funnet opp allerede i 1909, bare 12 år gammel. Gravlie vant konkurransen, og det er hans tømmersaks som er mønsterbeskyttet. 

I senere tid er det laget mange små og store versjoner av saksa, og den blir flittig brukt i hele verden.

Nord-Odal kommune har Gravliesaksa som kommunevåpen og Aurskog-Høland kommune har også en tømmersaks som kommunevåpen.

## Kilder
*Nord-Odal Kommune
Snøskjær

Et **snøskjær** er et snøryddingsredskap. Det kan frontmonteres på en rekke kjøretøyer inkl. lastebil, traktor og lokomotiv, bakmonteres på traktor eller trekkes av hest. Normalt har hele snøskjæret samme høyde.

Moderne snøskjær kan ofte dreies slik at det kan endre vinkel i forhold til kjøretøyet. Noen snøskjær er hengslet på midten slik at de bedre kan fange opp snøen ved skyving med spissen nærmest kjøretøyet, eller fungere som tovinget snøplog med spissen lengst unna kjøretøyet.

Snøskjær er nært beslektet med snøplog, men er bedre egnet ved lave hastigheter og når man har behov for å skyve snøen i motsetning til å kaste den.

## Bilder

Fil:Fendt_Farmer_mit_Schneeketten.jpg|Fendt Farmer 108&nbsp;LS med frontmontert snøskjær og kjettinger
Fil:Snowplow_on_tractor.jpg|Fendt traktor med frontmontert snøskjær som er hengslet på midten
Fil:MAN_D_20_Schneepflug.jpg|MAN lastebil med frontmontert snøskjær
Fil:HMMWV plow.JPG|En HMMWV med frontmontert snøskjær, i tjeneste for den amerikanske hærens 27. ingeniørbataljon i Kosovo
Fil:Boston_snowplow.jpg|Lastebil med frontmontert snøskjær i Boston, Massachusetts, USA
Fil:Painted_Snowplow_Blade.JPG|Snøskjær malt av kunststudenter ved Chute Middle School i Evanston, Illinois
Fil:Sidewalk plow.JPG|Snørydding på fortau i Ottawa, Canada
Fil:Schneepflug_2329_Schwanheim_30092007.JPG|Snøryddingslokomotiv med frontmontert snøskjær: Schneepflug 2329 i Frankfurt am Main på Frankfurt trafikkmuseum
Fil:Straßenbahn-Schneepflug_Nr._3942_München.JPG|Snøryddingssporvogn med frontmontert snøskjær: Schneepflug Nr. 3942, Typ sp 2.55, produksjonsår 1941, München sporveismuseum


## Se også
* Snørydding
* Snøplog
* Snøfreser
Nell Gravlie

**Nell Hartvig Gravlie** (1897&ndash;1980) fra Sand i Nord-Odal var en norsk smed, tømmerhogger og musiker.

Tømmersaksa som blir brukt i skogbruket, er funnet opp av Gravlie. Nord-Odal kommune har gravliesaksa som kommunevåpen.

Som musiker og komponist var han svært aktiv. Han komponerte totalt 150 registrerte musikkstykker: Valser, marsjer, reilendere, polkaer og «ristern» polkaer. Flere av hans verker ble spilt i Rikskringkastingen. Flere er harmonisert  og noen utsatt for blandet kor. Alle hans melodier er nå lagt på nettsiden nell-gravlie.net.

## Referanser


## Eksterne lenker
*nell-gravlie.net. Innspillinger og noter
Nordisk Kor

**Nordisk Kor** er et Oslo-basert kor som ble etablert 27. januar 1982. 

Koret ble etablert ut fra et ønske om å konkretisere et nordisk samarbeid. Ved etableringen hadde det foregått et forberedende arbeid over to år, og det ble blant annet tatt kontakt med studentene ved Nordisk institutt. Korets første øvelse var 8. mars 1982.  

I 2022 var koret et blandet kor med ca. 25 aktive medlemmer (kammerkor). Repertoaret hadde vekt på nordisk musikk, men omfattet også sang fra andre deler av verden. Koret arbeidet innenfor ulike sjangre fra viser, populærmusikk og folketoner, til klassisk musikk og jazz.

Nordisk Kor opptrer i egne konserter, men også i samarbeid med andre kor, for eksempel Vox Humana og Kvindelige Studenters Sangforening (1992).  Koret var i perioden 1989 til 1999 blant samarbeidspartnerne til *Stiftelsen Akershus festning for kunst og kultur*.  Det deltok i tv-seriene *Hjem* (2012) og *Presten* (2018) i NRK. 

Koret har drevet turnevirksomhet, herunder deltatt i festivaler i Norge, Russland, Nederland og Island siden 2010. 

## Dirigenter:

* Joar Rørmark, førsteamanuensis Norges Musikkhøgskole (1982–2020)
* Ketil Grøtting, organist (2020–2023)
* Judith Utz, mezzosopran (2023–)
## Fotnoter

## Referanser


## Eksterne lenker
* 
*
Nizjnjaja Salda

**Nizjnjaja Salda** (russisk: Ни́жняя Салда) er en by i Sverdlovsk oblast i Russland. Byen ligger ved elva Salda (ei sideelv til Tagil i Obs nedbørfelt), rundt 140&nbsp;km nord for Jekaterinburg. Innbyggertall: 18&nbsp;067 (folketelling 2002), 20&nbsp;932 (folketelling 1989).

Byen ble grunnlagt i 1760. Bystatus ble innvilget i 1938. Byens næringsliv domineres av et stål- og valseverk.

## Referanser
Visten (Nordland)

**Visten** er en fjord i Vevelstad kommune i Nordland. Den har innløp fra Mindværfjorden, mellom Vistnesodden i sør og Kalvhyllodden i nord, og strekker seg 21 kilometer mot sørøst til fjordbotnen i Austerfjord. Den innerste delen av fjorden. innenfor Aussundet, kalles Innervisten.

Vistenfjorden er en terskelfjord.

I dette fjordområdet bodde det mye folk i eldre dager, men det er i dag stort sett avfolket. 

Den 29. mai 2009 opprettet miljøvernminister Erik Solheim og Regjeringen Lomsdal-Visten nasjonalpark som omslutter Visten-fjorden, og innerst i fjorden har et botndalføre fått enda sterkere vern gjennom Strauman landskapsvernområde (32 km²).

## Referanser
Nizjnjaja Tura

**Nizjnjaja Tura** (russisk: Ни́жняя Тура) er en by i Sverdlovsk oblast i Russland. Byen ligger ved elva Tura (i Obs nedbørfelt), rundt 210&nbsp;km nord for Jekaterinburg. Innbyggertall: 24&nbsp;247 (folketelling 2002), 26&nbsp;268 (folketelling 1989).

Byen ble grunnlagt i 1754. Bystatus ble innvilget i 1949.

## Referanser


## Eksterne lenker
*
Inger Staxrud

**Inger Staxrud** (født 9. oktober 1947) er en norsk lokalpolitiker, som fra 2007 til 2011 var ordfører i Gran kommune i Oppland. Hun representerer *Gran Bygdeliste*, og ble den første ordføreren fra et annet parti enn Arbeiderpartiet på 60 år. Tre dager etter at hun klubbet sin siste sak som ordfører, meldte Staxrud seg ut av Gran bygdeliste og trakk seg fra politikken.

Staxrud er lærer og jobbet ved Hadeland videregående skole før hun ble heltidspolitiker.

## Referanser
Øredamsnegl

**Øredamsnegl** (*Radix auricularia*) er et bløtdyr og tilhører familien damsnegler som er en del av gruppen vannlungesnegler (Basommatophora).

## Utseende
Skallhøyde er 23-35&nbsp;millimeter og det har 4-5 vridninger. Skallet er stort og dekker sneglens kropp, brunlig, men fasong og farge kan variere en del. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Skallet er høyrevridd. Mål er skallhøyde og nummer er vridninger. Kroppen er lysere grågrønn.

Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.

## Levevis
Øredamsnegl lever i næringsrike tjern og dammer, med frodig vegetasjon. De finnes på grunt vann, ofte i eller like over vannkanten. I Norge i Borrevatn ved Horten og i Pasvik i Finnmark.

Øredamsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig.

## Systematisk inndeling

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) 
***** overfamilie Lymnaeoidea
****** familie damsnegler (Lymnaeidae) 
******* **øredamsnegl** (*Radix auricularia* (Linnaeus 1758) ) synonym: *Lymnaea auricularia*

## Referanser


## Eksterne lenker
*
Liste over ordførere i Gran

**Liste over ordførere i [[Gran kommune]]** i Innlandet fra 1945. Brandbu ble slått sammen med Gran til den nåværende Gran kommune 1. januar 1962.

## Brandbu

## Gran (før kommunesammenslåing)

## Gran (etter kommunesammenslåing med Brandbu)

## Referanser


## Kilder
*Kommunenes Sentralforbund (KS)
Argus Motoren Gesellschaft

**Argus Motoren Gesellschaft m.b.H.** var et tysk utviklings- og produksjonsfirma for kjøretøyer og motorer til kjøretøy, båter og fly.

Firmaet ble etablert i 1901 av Henri Jeannin som *Internationale Automobil-Zentrale Jeannin & Co.*, et firma som utelukkende drev med handel av kjøretøy. I 1904 omdøpt til *Argus Motoren-Gesellschaft Jeannin & Co.* og videre i 1906-11-04 til *Argus Motoren-Gesellschaft m.b.H.* i samarbeid med Frank Rahtjens som daglig leder.

## Produkter
*Argus As III, 6-sylinder rekke, brukt i 1. verdenskrig
*Argus As 8,  4-sylinder, hengende, luftkjølt, rekke, brukt i «Europaflug 1930» der den var brukt i de tre seirende flyene BFW M 23
** As 8 A: fra 1929, med 95 Hk
** As 8 B: fra 1930, med høyere turtall, 130 Hk
** As 8 R: fra 1930, høykomprimert 150 Hk
*Argus As 10, 8-sylinder V-motor, hengende
*Argus As 16, 4-sylinder, boxser
*Argus As 17, 6-sylinder, hengende, rekke, bygget for «Europaflug 1934» 
*Argus As 401, som As 10, med lader, kompresjon 6,0:1, 275 Hk
*Argus As 410, 12-sylinder V-motor, hengende
*Argus As 411, 12-sylinder V-motor, hengende
*Argus As 412, 24-sylinder i H-form, luftkjølt, i 1934 utviklet prototyp, 1000 Hk
*Argus As 413, 24-sylinder i H-Form, luftkjølt, med deler fra Jumo 213, Projekt, 4000 Hk
*Argus As 014, Pulsjet brukt i «den flyvende bomben» V1

## Litteratur
*Anton Doppelfeld: *Die Geschichte der Argus Motoren Gesellschaft 1906-1940.* Berlin 1940.
Liste over ordførere i Gjøvik

**Liste over ordførere i [[Gjøvik]]** kommune i Innlandet fra 1861.

## Historie
Gjøvik bykommune ble skilt ut fra Vardal i 1861. I 1964 ble de gamle landkommunene Vardal, Biri og Snertingdal slått sammen med bykommunen Gjøvik til den nåværende Gjøvik kommune.

## Se også

* Liste over ordførere i Biri 1837&ndash;1963
* Liste over ordførere i Vardal 1837&ndash;1963
* Liste over ordførere i Snertingdal 1910&ndash;1963

## Kilder
*Mjøsmuseets liste over ordførere på vestsida av Mjøsa
Pil (andre betydninger)

**Pil** kan referere til:

*Pil, spisst prosjektil som vanligvis skytes med bue
*Pil (figur)
*Pil (tre), trær i vierslekten
*Public Image Ltd., et britisk post-punk band

## Se også
*Pila (pekerside)
Ganglion

**Ganglion** eller **ganglie** er innen anatomien en samling med nervevev. I nevrologiske sammenhenger består det hovedsakelig av soma og dendritt-strukturer som ofte er forbundet med andre ganglier og danner et komplekst system kalt plexus. Hos mange invertebrater danner gangliene lange tråder som strekker seg langs buksiden av dyret og utgjør deres sentralnervesystem. Dette systemet er imidlertid mindre sentralisert enn hos virveldyr, og mange enklere dyr kan overleve å få amputert sentrale deler av ganglion-nettet. Mest kjent er kanskje kakerlakker, som kan overleve å få hodet fjernet. 

## Litteratur
* 
* 
* 
* 
* 
* 

## Referanser
Katsjkanar

**Katsjkanar** (russisk: Качканар) er en by i Sverdlovsk oblast i Russland. Byen ligger ved elva Vyja (ei sideelv til Tura, rundt 210&nbsp;km nord for Jekaterinburg. Innbyggertall: 44&nbsp;664 (folketelling 2002), 48&nbsp;251 (folketelling 1989).

Byen ble grunnlagt i 1957 som en bosetning ved en gruve, og fikk status som bymessig bosetning i 1959. Bystatus ble innvilget i 1968.

## Referanser


## Eksterne lenker
*
Pil

En **pil** er et spisst prosjektil som vanligvis skytes med bue eller armbrøst. Den ligner ellers på et lite spyd. Piler har vært brukt i jakt og krig siden førhistorisk tid, men brukes i moderne tid stort sett til konkurranseskyting.

Pilen består vanligvis av en spiss (feltspiss), skaft og styrefjær. Pilspiss foran blir laget av stein, metall som stål, messing eller moderne legeringer. Skaftet blir laget av tre, bambus, aluminium eller karbon. Styrefjær bak blir laget av fjær eller plastvinger for stabilisering, og et spor bak (nock) som festes til buestrengen.

Arkeologiske funn viser at pil og bue ble brukt allerede for ca. 20 000–70 000 år siden, med de eldste pilspissene funnet i Afrika og Europa.

Det er brukt forskjellig form på pilspissene til forskjellige bruksområder:

* **Bladspiss / bladformet pilspiss** - Bred, bladlignende form, effektiv til jakt, fordi den lager stor sårkanal
* **Mothakespiss** - Spiss med små mothaker som hindrer at pila trekkes ut, brukt til jakt på fisk og småvilt
* **Buttspiss / stump pilspiss** - Rund eller flat spiss, brukt til småviltjakt (fugl) eller trening, fordi den slår ned byttet uten å trenge gjennom
* **Brodd** - Spiss, ofte smal og trekantet eller firkantet, brukt til å trenge gjennom lær og ringbrynjer
* **Ildpilspiss** - Spiss tilpasset å bære brennbart materiale, brukt i krig for å sette bygninger eller skip i brann

Kastepiler finnes også, og brukes for eksempel i dart. 

## Se også
* Armbrøst
* Bue (våpen)
* Langbue

## Referanser


## Eksterne lenker
*
Kamysjlov

**Kamysjlov** (russisk: Камы́шлов) er en by i Sverdlovsk oblast i Russland. Byen ligger ved venstre bredd av elva Pysjma (i Obs nedbørfelt), rundt 130&nbsp;km øst for Jekaterinburg. Innbyggertall: 28&nbsp;914 (folketelling 2002), 33&nbsp;462 (folketelling 1989).

Byen ble grunnlagt i 1668 som *Kamysjevskij [[ostrog]]*.  Fra 1687 ble den kalt *Kamysjlovskaja [[sloboda]]*. Bystatus ble innvilget i 1781.

## Referanser


## Eksterne lenker
*
Ngungunhane

**Ngungunhane**, **Mdungazwe Ngungunyane Nxumalo**, **N'gungunhana**, **Gungunhana** eller **Reinaldo Frederico Gungunhana** (født ca. 1850 i Gaza i Mosambik, død 23. desember 1906 i byen Angra do Heroísmo på Asorene) var den fremste kongen i Gaza-riket, i den sørlige delen av dagens Mosambik, og den siste monarken i dette dynastiet.

Ngungunhane ble kalt **Gazas løve**. Han regjerte over et 90&nbsp;000 km² stort landområde med mer enn 1,5 million innbyggere. Da han ble innsatt som konge 34 år gammel i 1884, sammenfalt dette med et skjebnesvangert tidspunkt i Afrikas historie: Berlin-konferansen (15. november 1884&mdash;26. november 1885), der kolonimaktene bl.a. trakk opp grensene for koloniene og delte disse seg imellom – og gjennomførte denne koloniseringen omkring 1890-1900. 

Ngungunhanes regjeringsperiode varte fram til 28. desember 1895, da han etter lengre tids motstand mot å underkaste seg den portugisiske kolonimakten ble tatt til fange av portugisiske militære styrker. Portugiserne deporterte Ngungunhane til Asorene, der han døde 11 år senere, etter å ha konvertert til katolisismen. Ti år etter Mosambiks frigjøring fra kolonimakten Portugal, ble det i 1985 foretatt en overføring av levningene til Ngungunhane tilbake til Mosambik. Disse var nærmest umulig å identifisere med en rimelig grad av sikkerhet, slik at handlingen må anses som symbolsk.

## Referanser
Lars Gudmestad

**Lars Håkon Gudmestad** (født 1969) er en norsk manusforfatter for film og TV. 

Gudmestad vokste opp i Holmestrand, hvor han gikk på Botne skole og Gjøklep ungdomsskole. Han ble kjent for norsk offentlighet som programleder for *[[Filmredaksjonen]]* på NRK2 på slutten av 1990-tallet, og ble nominert til Gullruten 1998 i kategorien beste programleder. I 2004 ble Gudmestad nominert til Amandaprisen i klassen beste filmmanus for filmen *[[Buddy (film)|Buddy]]. *Buddy vant for øvrig Amandapris i klassene «Årets norske kinofilm» og «Beste mannlige hovedrolle»; sistnevnte pris gikk til Anders Baasmo Christiansen.

Tidligere har Gudmestad jobbet som journalist, programleder i TV blant annet for *[[Filmkontrollen]]* på NRK2 (1997–1998), manusforfatter for film og TV, samt dokumentarfilmskaper. Han er medeier i produksjonsselskapet Medieoperatørene. Gudmestad er en av skaperne av TV-serien *[[Neste sommer (TV-serie)|Neste sommer]]* og var manusforfatter for 50 episoder av serien fra 2014 til 2019. Han har også vært bassist i rockebandet Stålmenn, som var aktive i perioden 1994–1998. Bandets mest kjente sang er «Sommerfugler i magen», som kom ut på deres debutalbum *Ingen spøk* fra 1995.

Gudmestad er gift med komiker, skuespiller og programleder Kristin Skogheim. Han er også far til rapperen Sverre Skogheim Gudmestad alias Pus, som er medlem av rapgruppen Undergrunn.

## Filmografi (utvalg)
* 2000: *Grådighet* (kortfilm)
* 2001: *Spenn* (novellefilm)
* 2003: *[[Buddy (film)|Buddy]]* (spillefilm)
* 2003: *Sitt stille* (novellefilm)
* 2005: *[[Ran (TV-serie)|Ran]]* (TV-serie)
* 2007: *[[Blodsbånd (2007)|Blodsbånd]]* (spillefilm)
* 2008: *[[Fatso (film)|Fatso]]* (spillefilm)
* 2010: *[[Keeper'n til Liverpool]]* (spillefilm)
* 2011: *[[Hodejegerne (film)|Hodejegerne]]* (spillefilm)
* 2012: *[[Kompani Orheim (film)|Kompani Orheim]]* (spillefilm)
* 2012: *[[Julekongen]]* (TV-serie)
* 2020: *[[Den største forbrytelsen]]* (spillefilm) – manus skrevet sammen med Harald Rosenløw Eeg, basert på bok av Marte Michelet
* 2020: *[[Dragevokterens jul]]* (spillefilm) – manus skrevet sammen med Harald Rosenløw Eeg
* 2022: *[[Teddybjørnens jul]]* (spillefilm) – manus skrevet sammen med Harald Rosenløw Eeg

## Referanser


## Eksterne lenker
* 
* Lars Gudmestad i Norske Dramatikeres Forbund
* «Festbremsen» portrettintervju i Morgenbladet (23. februar 2013)
Kamensk-Uralskij

**Kamensk-Uralskij** (russisk: Ка́менск-Ура́льский) er en by i Sverdlovsk oblast i Russland. Byen ligger ved elva Iset (i Obs nedbørfelt), 130&nbsp;km øst for Jekaterinburg. Innbyggertall: 186&nbsp;153 (folketelling 2002), 208&nbsp;400 (folketelling 1989).

## Historie
*Kamensky Zavod* ble grunnlagt på slutten av 1600-tallet som en bosetning ved en støpejernsfabrikk. I to århundre var fabrikken kjent for sine fremragende kanoner. Kamensk fikk bystatus i 1935, og endret navn til Kamensk-Uralskij i 1940.

## Næringsliv
Den mest utviklede industrien i Kamensk-Uralskij er metallurgisk produksjon, som opptar 69% av byens totale industriproduksjon.

## Referanser


## Eksterne lenker
*
Blodsbånd (2007)

***Blodsbånd*** er en norsk dramafilm fra 2007 i regi av Marius Holst. Filmen hadde premiere i Norge 2. mars 2007. Den vant tre priser under Kanonprisen 2007 og vant priser under  og .

## Handling
Filmen Blodsbånd handler om en ung gutt som drar til Norge for å finne faren sin. Gutten (Mirush) kommer fra Kosovo og bor der sammen med sin mor og storebror (Armend). Armend hadde spart penger til å dra til Norge som flyktning, men han døde etter at han ble påkjørt av en bil. Mirush oppdager pengene og et kart av Norge i en boks som Armend hadde gjemt i skapet sitt. Dermed tar Mirush pengene og drar til Norge alene, uten å fortelle det til sin mor.

Faren til Mirush eier en restaurant i Norge. Armend hadde et bilde av restauranten til faren sin, som han skulle bruke for å finne frem hvor det lå. Mirush bruker bildet, og finner frem hvor den restauranten er. Han rydder litt i bakgården, før han legger seg for å sove over noen kasser. Dagen etter får han seg jobb som ryddegutt i restauranten som faren hans eier. Mirush forteller ikke at han er sønnen hans, og faren til Mirush vet ikke at det er Mirush som har kommet til Norge. Faren hans hadde startet et nytt liv med en norsk kjæreste, og hans albanske familie er nå bare et vagt minne for ham.

Mirush er en flink basketballspiller. Han spiller veldig mye basketball i Kosovo. Der han satser penger, og vinner. Han gjør det samme når han kommer til Norge. Før han får øye på en gullklokke som tilhører et medlem av en albansk mafia. Mirush stjeler klokken, og satser den når han skal spille basketkamp mot andre gutter. Mirush vinner alle pengene deres, og har en god del penger som han kan bruke. Men han velger å ikke legge fra seg klokken tilbake der han fant den. Servitøren (Frode) som jobber i restauranten oppdager at Mirush har stjålet klokken, og ber Mirush levere den tilbake. Han nekter, og det ender med at den albanske mafiaen oppdager at klokken hans er borte. Han legger skylden på Frode, og ender med at han brekker fingrene til Frodde.

## Medvirkende
* Anna Bache-Wiig som Hanna
* Ramadan Huseini som Ismet
* Glenn Andre Kaada som Frode
* Mirjana Karanović som Hava
* Enrico Lo Verso som Bekim
* Bajrush Mjaku som Vulkan
* Nazif Muarremi som Mirush

## Priser og nominasjoner
* Amandaprisen 2007:
** Nominert i klassen beste norske kinofilm
** Nominert i klassen beste regi – Marius Holst
** Finalist i klassen Folkets Amanda
* Kanonprisen 2007:
** Beste regi – Marius Holst
** Beste foto – John Andreas Andersen
** Beste lyddesign – Christian Schaanning
** Nominert beste birolle – Enrico Lo Verso
** Nominert beste manus – Harald Rosenløw Eeg og Lars Gudmestad
*  2007: Den gylne svane, beste regi – Marius Holst
*  2007: hovedprisen

## Referanser


## Eksterne lenker
* 
*
Rally Sverige 2008

Rally Sverige er den andre delkonkurransen  i Rally-VM 2008 og det 57. Rally Sverige i rekken. Det foregikk fra 7 til  10. februar i skogene nord for Karlstad. Jari-Matti Latvala tok ledelsen etter 2. fartsprøve og beholdt ledelsen hele veien. Han er dermed den yngste rallkjører som har vunnet et WRC rally. Henning Solberg vant alle søndagens fartsprøver, men kom ikke på poenglisten da han hadde et uhell på en av lørdagens etapper.

## Sluttresultat

## Fartsprøver

## Tidligere vinnere

## Se også
* Rally-VM 2008
Jan Aksel Angeltvedt

**Jan Aksel Angeltvedt** (født 25. juli 1967) er en norsk filmprodusent.

Han fikk sitt gjennombrudd som produsent med spillefilmen *[[Villmark (film)|Villmark]]* (2003)

Angeltvedt drev 2005 til 2012 Bergens-selskapet Alligator Film AS.

## Filmografi
* *[[Nokas (film)|Nokas]]*, spillefilm (2010)
* *[[Skjult]]*, spillefilm (2009)
* *[[Villmark (film)|Villmark]]*, spillefilm (2003)

## Eksterne lenker
*
Vanlig damsnegl

**Vanlig damsnegl** (*Radix peregra*) er et bløtdyr og tilhører familiegruppen damsnegler som er en del av gruppen vannlungesnegler (Basommatophora). Den er en av de vanligste norske sneglene i ferskvann.

## Utseende
Skallet er høyrevridd. Skallhøyde er 20-25&nbsp;millimeter  og det har 5 vridninger. Skallet er lyst med mørkere flekker, men fasong og farge kan variere en del. Åpningen i skallet er vid (stor), noe som gjør at skallet dekker nesten hele sneglen. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger.

Kroppen er gjennomskinnelig grå brun.

Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.

## Levevis
Den lever i ferskvann og er relativt tolerant for surt og kalkfattig vann. Den finnes i tjern og dammer, med frodig vegetasjon. De finnes på grunt vann, ofte i eller like over vannkanten. Det er ikke uvanlig at den kryper litt ut av vannet og opp i vegetasjonen eller på mudderet langs vannkanten. Men den er aldri å finne langt fra vannet og alltid på steder med fuktighet.

Vanlig damsnegl er nyttig da den bidrar til å holde vannet rent. Den lever av alger og plantemateriale.

Vanlig damsnegl er tvekjønnet, for å kunne legge egg kreves allikevel to snegler, som under paringen, befrukter hverandre gjensidig. De legger egg i lange eggkapsler omgitt av gelé og festet til steiner og planter.

## Systematisk inndeling

* bløtdyr (Mollusca)
** snegler (Gastropoda)
*** lungesnegler (Pulmonata)
**** vannlungesnegler (Basommatophora) 
***** overfamilie Lymnaeoidea
****** familie damsnegler (Lymnaeidae) 
******* Vanlig damsnegl (*[[Radix peregra]]* (O.F. Müller, 1774) )Synonymer:  *Radix labiata* (Rossmässler, 1835) *Lymnaea peregra* *Lymnaea pereger* 
## Eksterne lenker
*
Eredivisie 2006–2007

## Ligatabell

*K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng*

## Kilder
* Historical statistics  eredivisie.nl
* Resultater uk.soccerway.com
Nordlysobservatoriet

**Nordlysobservatoriet**, Tromsø geofysiske observatorium, er en forskningsinstitusjon under Fakultet for naturvitenskap og teknologi ved Universitetet i Tromsø. Det ble opprettet i 1928 og slått sammen med Universitetet da det ble grunnlagt i 1972. Nordlysobservatoriet er lokalisert nær Prestvannet i Tromsø og har seks ansatte.   

Nordlysobservatoriets første bygning ble reist i 1927/28 og åpnet i 1930, etter at Rockefeller foundation hadde bevilget 75 000 dollar til opprettelsen. Leiv Harang ble den første lederen for observatoriet.  
## Se også
* Nordlysforskning i Alta
## Eksterne lenker
* Hjemmeside for Tromsø Geophysical Observatory
Povl Simonsen

**Povl Simonsen** (1922–2003) var en dansk arkeolog som hadde hele sitt yrkesaktive liv i Norge. 

Han var magister i arkeologi fra Københavns Universitet. Han flyttet til Norge i 1951 og ble konservator ved Tromsø Museum. Han ble direktør for Tromsø Museum i 1970 og den første professor i arkeologi ved Universitetet i Tromsø i 1972.

Simonsen la ned en utrettelig innsats i innsamlingen av arkeologisk materiale på Nordkalotten. Spesielt forsket han på steinalderen i Finnmark, hvor han deltok i utgravninger i Pasvik, sørsiden av Varangerfjorden og Sørøya i 1950- og 1960-årene.

Han var en av initiativtakerne til etableringen av det populærvitenskapelige tidsskriftet *[[Ottar (tidsskrift)|Ottar]]*.

I 1998 ble han tildelt Kongens fortjenstmedalje i gull.

## Referanser


## Eksterne lenker
*
Sædfuck

**Sædfuck** er en graffiti malt under en betongbro som fører Utmarkveien over General Ruges vei ved Bøler T-banestasjon i Oslo. Sædfuck har lenge hatt kultstatus i Oslo, og har gitt navn til et punkband og er blitt  trykt på T-skjorter. 

Taggen har inngått flere ganger i vernedebatt i lokale aviser og media. På NRK Østlandssendingeni 2008 ble det åpnet debatt om verning av «Sædfuck». Under Kulturminneåret i 2009 har flere argumentert med at graffitien burde nomineres til Bølers kulturminne. De som ville nominere den mente den hadde symbolsk verdi for Bøler og urbane og litterære kvaliteter. På tross av ulike forsøk på å verne det, ble det aldri til noen fredning.

Sævarang og Stavnsborg forklarer Sædfuck med at de gjorde et forsøk på å «finne på det styggeste ordet de kunne». 

Etter at Sædfuck hadde fått stå urørt siden 1986, ble den overmalt i 1991. Senere samme år ble Sædfuck for første gang restaurert av graffitiartistene Reach og Trade. Etter at sædfuck første gang ble restaurert, har flere ukjente personer en rekke ganger restaurert «landemerket» etter at det har blitt forsøkt vasket vekk. Sædfuck har med dette hatt et usedvanlig langt liv til graffiti å være. I umiddelbar nærhet av Sædfuck er en graffitiframstilling av navnet Bowie, som i henhold til lokal, muntlig tradisjon skulle ha blitt malt første gang allerede i 1970-årene, men i Nordstrands blad 3. februar 2011 sto Jarle Ring og Bent Høitomt frem som opphavsmenn til Bowie-taggen, som de hadde tagget i 1981.

Sædfuck ble 21. september 2015 nærmest ugjenkjennelig etter oppussingsarbeidet med av Bøler T-banestasjon.  Det er usikkert om det vil la seg gjøre å videreføre Sædfuck etter at stasjonsrenovasjonen er fullført. Nettavisen Osloby.no meldte 20. oktober 2015 at noen hadde tagget over «Sædfuck» og «Kniv».

I juli 2025 ble den opprinnelige graffitien overmalt av et nytt verk. Politiker Frode Jacobsen karakteriserte dette som historieløst, og uttrykte ønske om en restaurering. Musiker Egil Hegerberg uttalte at den opprinnelige taggen har mistet sin kulturelle betydning, og åpnet for nye kunstneriske uttrykk i området.

## Referanser


## Eksterne lenker
* Nordstrands Blad: ''600 vil bevare Sædfuck-taggen'' 
* Bilde av Sædfuck og David Bowie kniv på Flickr.com
* VG Nett: «Kristopher Schau viste Black Debbath-fansen Bøler»
* Nordstrand blad: ''Gutta bak Bowietaggen på Bøler''
Hallvard Bræin

**Hallvard Bræin** (født 1965) er en norsk filmregissør og filmfotograf.

I 2021 begynte innspillingen av spillefilmen *[[Olsenbanden – Siste skrik!]]* med Bræin som regissør.

## Filmografi
### Som fotograf
* 1997 *[[Livredd]]* (spillefilm)
* 2008 *Bart Got a Room* (spillefilm)
* 2010 *[[Trolljegeren]]* (spillefilm)
* 2012 *Liv & Ingmar*, dokumentarfilm (2012)

### Som regissør
* 2005 *[[Giganten]]* (helaftens dokumentar)
* 2008 *[[Gatas Gynt]]* (novellefilm)
* 2008 *[[Håkon Bleken, maler]]* (helaftens dokumentar)
* 2014 *Åtte Lasaroner* (novellefilm)
* 2014 *[[Børning]]* (spillefilm)
* 2014 *Halibut* (kortfilm)
* 2016 *[[Børning 2]]* (spillefilm)
* 2020 *[[Børning 3]]* (spillefilm)
* 2022 *[[Olsenbanden – Siste skrik!]]* (spillefilm)

## Priser og utmerkelser
I 2008 mottok Hallvard Bræin Booth-prisen, som er Frelsesarmeens hederspris. Juryen uttalte at han ble tildelt prisen «for sitt opprikte engasjement for medmennesker».

## Referanser


## Eksterne lenker
* 
* Hallvard Bræin får Booth-prisen
Nizjnije Sergi

**Nizjnije Sergi** (russisk: Ни́жние Се́рги) er en by i Sverdlovsk oblast i Russland. Byen ligger ved elva Serga, rundt 120&nbsp;km vest for Jekaterinburg. Innbyggertall: 12&nbsp;100 (2005 est.), 12&nbsp;567 (folketelling 2002), 14&nbsp;938 (folketelling 1989).

Den lokale økonomien er fokusert rundt ferrolegeringer og tømmerindustrier. Området har også  mineralbad og aktiviteter innen skiport.

Byen ble grunnlagt i 1743, og den fikk innvilget byrettigheter i 1943.

## Referanser
Gatas Gynt

***Gatas Gynt*** er en norsk drama- og dokumentarfilm fra 2008 basert på femte akt av Henrik Ibsens skuespill Peer Gynt. Alle rollene spilles av nåværende eller tidligere rusmisbrukere. Regien var ved Hallvard Bræin, Christopher Grøndahl gjorde manusarbeidet. Produsert av Gaute Lid Larsen.

Frelsesarmeen har vært ansvarlig for oppfølgingen av skuespillerne.

Filmen består både av dokumentariske og dramatiske deler.

## Referanser
 

## Eksterne lenker
*
Harald Larssen

**Harald Larssen** (født 12. november 1965) er en norsk lokalpolitiker og tidligere ordfører i Lebesby kommune for Arbeiderpartiet. Han gav seg som ordfører i kommunen den 1. januar 2010, Stine Akselsen overtok vervet.

## Referanser


## Eksterne lenker
* Ordføreren – Lebesby kommune
* Lebesby Arbeiderparti
Overbuljongterningpakkmesterassistent

***Overbuljongterningpakkmesterassistent*** er et album gitt ut av Øystein Sunde i april 1986. Jonas Fjeld stod for mye av akkompagnementet på plata. Sunde har sagt at navnet på plata kom fra at "det har dukket opp så mange intetsigende forfengelighetstitler i det siste."

## Innhold

# «Overbuljongterningpakkmesterassistent» (3:33)
# «Den aller største noen noensinne hadde sett» (3:10)
# «Gåsemor» (2:42)
# «Nattoget» (2:18)
# «En liten beta blues» (2:42) («A Little Bit of Blues» av Jerry Reed)
# «Da er rådyra gode» (3:25)
# «Kaptein Snutebil» (3:35)
# «Asfaltsjømann» (3:30)
# «Hummerteiner og krabbefelt» (3:00)
# «Ikke no' spesielt sted å dra» (2:08) («No Particular Place to Go» av Chuck Berry)
# «Sjåfør (skynd deg hjem før det snør)» (4:12) («Willie and the Hand Jive» av Johnny Otis)
# «Nå har’u fått meg» (1:45) («You Really Got Me» av The Kinks)
## Medvirkende
### Musikere
* Øystein Sunde - sang, gitarer, dobro, låtskriver, produsent 
* Jonas Fjeld - gitarer, kor 
* Morten Sand - gitarer, steelgitar 
* Bent Bredesen - gitarer på *Overbuljongterningpakkmesterassistent*, *Asfaltsjømann* og *Sjåfør (skynd deg hjem før det snør)* og kor på *Nå har'u fått meg*
* Johnny Sareussen - bass, produsent
* Pål Reinertsen - bass
* Per Kolstad - piano, kor 
* Lasse Hafreager - piano på *Ikke no' spesielt sted å dra*, munnspill på *Nattoget*
* Gard Christensen - steelgitar på *Asfaltsjømann*
* Jens Petter Antonsen - trompet på *Overbuljongterningpakkmesterassistent*
* Nils Petter Molvær - trompet på *Overbuljongterningpakkmesterassistent*
* Sigurd Køhn - saksofon på *Overbuljongterningpakkmesterassistent*
* Morten Halle - saksofon på *Overbuljongterningpakkmesterassistent*
* Torbjørn Sunde - trombone på *Overbuljongterningpakkmesterassistent*
* Per Hillestad - trommer
* Einar Hagerup - trommer på *Den aller største noen noensinne hadde sett*, *Nattoget*, *Da er rådyra gode*, *Kaptein Snutebil*, *Hummerteiner og krabbefelt* og *Ikke no' spesielt sted å dra*
* Hege Schøyen - kor på *Overbuljongterningpakkmesterassistent*, *Den aller største noen noensinne hadde sett*, *Da er rådyra gode*, *Kaptein Snutebil*, *Asfaltsjømann* og *Sjåfør (skynd deg hjem før det snør)*
* Kari Gjærum - kor på *Overbuljongterningpakkmesterassistent*, *Den aller største noen noensinne hadde sett*, *Da er rådyra gode*, *Kaptein Snutebil*, *Asfaltsjømann* og *Sjåfør (skynd deg hjem før det snør)*
* Gro Hallan - kor på *Kaptein Snutebil*
* Grethe Kausland - kor på *Kaptein Snutebil*
### Øvrige medvirkende
* Inge Holst Jacobsen - tekniker
* Per Sveinson - tekniker 
* Svein Tørstad - tekniker
* Dagfinn Tranberg - coverfoto
* Helge Ørbø - artwork

## Utgaver
*Tomato – LP, kassett og CD utgitt 1986
*Spinner Records – kassett og CD utgitt 1993
*Spinner Records – CD utgitt 2003
*Spinner Records – CD utgitt 2012 i boksen Puslespill

## Eksterne lenker
* Om plata på Spinner
* «Øystein Sunde» i MICLEX/Norsk rock- og popleksikon

## Referanser
Rally Monte Carlo 2008

Rally Monte Carlo 2008, offisielt **76ème Rallye Automobile de Monte-Carlo**, var den første delkonkurransen  i Rally-VM 2008 og det 76. Rally Monte-Carlo i rekken. Rallyet foregikk fra  24  til  27. januar 2008.

## Sluttresultat

## Fartsprøver

## Se også
*Rally Sverige 2008
Ivdel (by)

**Ivdel** (russisk: Ивдель) er en by i Sverdlovsk oblast i Russland. Byen ligger ved elva Ivdel, nær dens samløp med elva Lozva (i Obs nedbørfelt), rundt 430&nbsp;km nord for Jekaterinburg. Innbyggertall: 19&nbsp;324 (folketelling 2002), 19&nbsp;014 (folketelling 1989).

*Lozvinskij gorodok* (russisk: Лозьвинский городок), den første russiske trefestningen øst for Uralfjellene, ble bygget ved elva Ivdel i 1589. Stedet var fra 1831 kjent som gullgruvebosetningen *Nikito-Ivdel* (russisk: Никито-Ивдель), og senere Ivdel. Gulag-leiren *Ivdellag* ble opprettet her i 1937. Bystatus ble innvilget i 1943.

## Naturgitte forhold
### Klima



## Referanser